Cuneiform Tablet TC 2 11
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-ba-ni ù ša-lim-a-šùr-ma a-na pu-šu-ke-en₆ qí-bi₄-ma É en-na-nim DUMU a-šùr-SIPA a-na 16 ma-na KÙ.BABBAR ni-iš-a-ma-kum ša-la-áš šu-ba-tim i-ma-du-du-ma i-na ša-la-áš šu-ma ba-tí-iq KÙ.BABBAR i-ṣa-ḫe-er šu-ma i-na ša-la-áš wa-ta-ar KÙ.BABBAR i-té-er i-ḫi-id KÙ.BABBAR šé-bi-lam lu-qú-tum ša šé-ep a-šùr-ma-lik 4 GÚ AN.NA ú li-wi-sú i-ta-aṣ-a-kum ki-ma AN.NA ba-at-qú-ni É DAM.GÀR lá ni-ṣí-ma lá ni-iš-a-ma-ku-nu-tí-ma ša KÙ.BABBAR-pì-ku-nu nu-šé-bi₄-lá-ku-nu-tí lu-qú-tum ša šé-ep šu-sú-en₆ iš-tí ḫa-ra-nim ú-ṣí-a-ku-um nu-za-kà-ma ni-ša-pá-ra-kum a-pu-tum i tí-i-er-tí-kà šu-ḫu-bur kà-bi-id šu-ma la šu-a-tí ma-nu-um KÙ.BABBAR 1 GÍN É a-bi₄-šu a ṣí-ib-tim ni-il₅-qé-a-kum